CELEX: 32020R1542
Language: hr
Date: 2020-10-21 00:00:00
Title: Uredba (EU) 2020/1542 Europskog parlamenta i Vijeća od 21. listopada 2020. o izmjeni Uredbe (EU) br. 1303/2013 u pogledu prilagodbe godišnjeg predfinanciranja za razdoblje 2021.–2023.

26.10.2020   
               
               
                  HR
               
               
                  Službeni list Europske unije
               
               
                  L 356/1
               
            
         UREDBA (EU) 2020/1542 EUROPSKOG PARLAMENTA I VIJEĆA
         od 21. listopada 2020.
         o izmjeni Uredbe (EU) br. 1303/2013 u pogledu prilagodbe godišnjeg predfinanciranja za razdoblje 2021.–2023.
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 177.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir mišljenje Europskoga gospodarskog i socijalnog odbora (1),
         nakon savjetovanja s Odborom regija,
         u skladu s redovnim zakonodavnim postupkom (2),
         budući da:
         
                     (1)
                  
                  
                     Uredbom (EU) br. 1303/2013 Europskog parlamenta i Vijeća (3) utvrđuju se zajedničke i opće odredbe koje se primjenjuju na europske strukturne i investicijske fondove.
                  
               
                     (2)
                  
                  
                     Dokazi pokazuju da je godišnje predfinanciranje određeno na posebno visokoj razini u usporedbi sa zahtjevima financijskog upravljanja koji proizlaze iz provedbe operativnih programa; to je posebno slučaj za proračunske godine 2021.–2023.
                  
               
                     (3)
                  
                  
                     Kako bi se ublažio pritisak na odobrena sredstva za plaćanje u proračunu Unije za proračunske godine 2021.–2023. i kako bi se unaprijedila predvidljivost zahtjeva za plaćanje i time doprinijelo transparentnijem proračunskom planiranju i urednijem profilu plaćanja, trebalo bi smanjiti stopu godišnjeg predfinanciranja za te godine.
                  
               
                     (4)
                  
                  
                     Uredbu (EU) br. 1303/2013 trebalo bi stoga na odgovarajući način izmijeniti,
                  
               DONIJELI SU OVU UREDBU:
         
            Članak 1.
            U članku 134. Uredbe (EU) br. 1303/2013 stavak 2. mijenja se kako slijedi:
            
                        (a)
                     
                     
                        peta alineja zamjenjuje se sljedećim:
                        
                                    „—
                                 
                                 
                                    2020.: 3 %”;
                                 
                              
                  
                        (b)
                     
                     
                        dodaje se sljedeća alineja:
                        
                                    „—
                                 
                                 
                                    od 2021. do 2023.: 2 %.”.
                                 
                              
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 21. listopada 2020.
            
               
                  Za Europski parlament
               
               
                  Predsjednik
               
               D. M. SASSOLI
            
            
               
                  Za Vijeće
               
               
                  Predsjednik
               
               M. ROTH
            
         
         
            (1)  SL C 159, 10.5.2019., str. 45.
         
         
            (2)  Stajalište Europskog parlamenta od 4. travnja 2019. (još nije objavljeno u Službenom listu) i odluka Vijeća od 7. listopada 2020.
         
            (3)  Uredba (EU) br. 1303/2013 Europskog parlamenta i Vijeća od 17. prosinca 2013. o utvrđivanju zajedničkih odredbi o Europskom fondu za regionalni razvoj, Europskom socijalnom fondu, Kohezijskom fondu, Europskom poljoprivrednom fondu za ruralni razvoj i Europskom fondu za pomorstvo i ribarstvo i o utvrđivanju općih odredbi o Europskom fondu za regionalni razvoj, Europskom socijalnom fondu, Kohezijskom fondu i Europskom fondu za pomorstvo i ribarstvo te o stavljanju izvan snage Uredbe Vijeća (EZ) br. 1083/2006 (SL L 347, 20.12.2013., str. 320.).